اسلام آباد: وزیراعظم شہبازشریف خنجراب پاس انا دوارہ ملنگ آخوشی درشان کرسا پارینے کہ عظیم آایلم چین اتون تعلقداری تا بحالی ستا کڑزرک،خنجراب پاس اناملنگ آن سی پیک نا ترندی ٹی مروک اسہ پین اڑاند اس اینک مس۔ وزیراعظم ہاؤس آن جاری کروک بیان نا رد اٹ شہبازشریف پارینے کہ اومیت کینہ کہ واپاری راہداری نا ملنگ آن ہڑتوم آملک آتا واپاری ودک‘ مسہ سال آن پد ہڑتوم آملک آتے ٹی واپاری راہداری نا بحالی بھلو خوشی نا ہیت اسے‘ ہرا سفر نومبر 2019 ٹی سلیسوسس او 2023 ٹی ولدا بحال مسنے‘الحمدللہ۔ وزیراعظم پارے کہ 2018 ٹی سی پیک ہرا ترندی ٹی الاسُس اودے دو کچ ترندی اٹ ودفنگ خواوہ۔ سی پیک قائد نوازشریف و چین نا عظیم آ سرکڑدہ غاتا ڈیہہ و الس نا شونہالی و شونداری نا ٹیکی اسے‘ اسہ فارن فنڈڈ بندغ اس سی پیک ءِ جھیڑہ ئی کننگ نا ڈوہ کرے‘ ہڑتوم آ ملک آتا عظیم آ سنگتی ءِ ٹھپی کرے‘ اومیت کینہ کہ ہڑتوم آ ملک آتے ٹی واپداری سرجز آتے ٹی ہڑدے ودکی مریک‘او پارے کہ چین نا سرکڑدہ و الس نا پاکستان کن مہر و کمک ءِ است آن دننگ مفک۔ وزیراعظم واپاری و سفری بحالی آ ہڑتوم آ ملک آتا کمامدار و ٹیم ممبر آتے خراج تحسین پیش کرینے۔
(آن لائن)
